Ermelo-fietsryer sterfArgieffoto ŉ Fietsryer is Sondag buite Amsterdam in Ermelo, Mpumalanga dood nadat hy van sy fiets afgeval het. “ŉ Groep fietsryers het op die pad tussen Lothair en Amsterdam gery,” het Werner Vermaak, woordvoerder van ER24, in ‘n verklaring gesê. Ruan van der Linde, Christo se seun, het Maandag aan Maroela Media gesê dit is nog nie duidelik waarom hy van sy fiets afgeval het nie. Paramedici het vroeër aangedui hy het moontlik ‘n probleem met sy fiets ondervind, maar Ruan het bevestig dit is nie die waarheid nie. Die fietse word baie goed nagegaan. Christo (45) het vermoedelik sy kop gestamp toe hy geval het. “Hy was in ŉ kritieke toestand toe paramedici by die toneel opgedaag het,” het Vermaak bygevoeg. Omstanders het aan paramedici gesê hy het stuiptrekkings begin kry net nadat hy geval het. “Hy het glo ŉ hartaanval gekry nadat nooddienste by die toneel opgedaag het. Alle pogings om sy lewe te red was tevergeefs,” het Vermaak bygevoeg. Plaaslike owerhede sal die oorsaak van sy dood bepaal.